ACEHTREND.COM,New Delhi- Polisi India nibak buleun April 2021, dipeubateu saboh khauri ureung kawén yang dipeugöt ulèh ureung kaya di salah saboh distrik di nanggroe awak seumah patông nyan.
Inspektur polisi seureuta aneuk buah jih, ditamöng lam saboh geudông raya, yang di dalam nyan teungoh dipeugöt nikah dan kawén dipasang aneuk ureung kaya.
Sira ditamong, sira meupep-pep polisi nyan dikheun meurangkapu keu po khauri dan ureung yang teuka nibak acara nyan. "Awak kah memang hana utak. Ka kateupu virus Covid-19 that parah ka di nanggroe geutanyoe, mantöng kapeugöt ma keuh dum,"kheun inspektur sira diseupöt soso yang deuh di keu jih.
Hana trêp nibak nyan deuh pendeta yang dipakek pakaian adat lage lam film – film India. Meunan dijak to ngön inspektur, meukeu'pam dipeh bak ule. "Kah lom. Kajak peu ulok – ulok aturan lé kah. Seuharusjih kah yang peugah bak awak nyoe jino siat hanjeut peugot acara meuno," kheun inspektur sira dipeh bak ule apa tuha nyan. Pendeta nyan lage kameng keunong bandrét, teu nggik- nggik lam kawan rame.
Po rumoh yang cuba negosiasi diyu jak u krueng. "Ulok that kah. Ban kapiké droe keuh kaya, jeut kapeugöt pu yang galak keuh. Pu buta keuh 'handeuh ka kalon meureutôh ribe ureung maté lam buleun nyoe gara – gara Covid-19," kheun inspektur sira ditampa soso yang to.
Po khauri hana pat peugah haba. Jame meurupah – rupah teubit dari geudông nyan. Yang teungoh pajôh bu hana ditume rah jaroe, yang keuneuk pajôh hana meutume raba pingan.
Netizen Indonesia yang nonton video nyan, dikheun " Kali nyoe kahi polisi India. Akhè jih na guna sit awak nyan. Kön lage polisi bak tanyoe, yang na ditupu jak picrok ureung bak jalan. Khauri ureung kaya lam pandemi dijaga, dan mall rame alaihém hana ditham."
Dari meubagoe sumber.